Alien: Romulus

Alien: Romulus film britainiar-estatubatuarra da, 2024koa, Fede Alvarezek zuzendua eta Alvarezek eta Rodo Sayaguesek idatzia. Scott Frene Productions eta Brandywine Productions enpresek ekoiztua, Alien frankiziaren parte da, eta bere historia Alien (1979) eta Aliens (1986) filmetako kronologiarem artean kokatzen da. Cailee Spaeny, David Jonsson, Archie Renaux, Isabela Merced, Spike Fearn eta Aileen Wu dira protagonistak.

Alien: Romulus Los Angelesen estreinatu zen 2024ko abuztuaren 12an. Kritikariek Spaeny eta Jonssonen interpretazioak goraipatu zituzten, baita efektu bisualak ere. 

 Sinopsia 

Kolono gazte talde bat esplotatuta bizi da planeta kolonizatu batzuetako meategietan. Jakin dute, hala ere, abandonatutako espaziontzi bat dagoela orbitan, eta hartan gorde diren kriogenizazio unitateekin eta daukaten ontzi txikiago batekin ihes egin dezakete planeta hobe batera. Hara doaz beraz bost pertsona gazte eta Andy sintetikoa (David Jonssonek gorpuztua).

Orbitako ontzi abandonatuan, ordea, xenomorfoak aurkituko dituztela igarri daiteke gidoian puntu horretara iritsi aurretik, film hasieran ikusi baita Nostromo ontziaren hondakinak jaso dituen unitate bat dela. Alien film originaleko ontzia zen Nostromo, eta hango pertsonaia bat, Ash sintetikoa, agertzen da film honetan ere Ian Holm aktore hilaren berregiketa digitalaren bidez (kritikari batzuek txartzat emandako kontua).
 Erreferentziak 

 Kanpo estekak 

Kategoria:Adimen artifizialari buruzko filmak
Kategoria:Umezurtzei buruzko filmak
Kategoria:Anai-arrebei buruzko filmak
Kategoria:Ameriketako Estatu Batuetako filmak
Kategoria:Erresuma Batuko filmak
Kategoria:Ingelesezko filmak
Kategoria:2024ko filmak
Kategoria:Alien filmak